«Iуащхьэмахуэ» урысейпсо комплексым зэрызиужьыну щIыкIэр къащтэ
Дыгъуасэ Налшык къалэм щызэхуэзащ КъБР-м и Правительствэм и УнафэщI Мусуков А. ТI., УФ-м Кавказ Ищхъэрэм и IуэхухэмкIэ и министрым и къуэдзэ Резников А. М. сымэ.
Ахэр зэщIыгъуу хэплъащ проект пэрытхэм хагъэхьа «Iуащхьэмахуэ» урысейпсо турист-рекреацэ комплексым зегъэужьыным, туризмэм и IэнатIэм инвестицэхэр къыхузэщIэгъэуIуэным пыщIа Iуэхухэм.
ЗэIущIэм къыщащтащ курортым, абы къедза щIыналъэхэр зэIузэпэщ щIынымкIэ, Iуэхутхьэбзэхэм я фIа-гъыр къэIэтынымкIэ, IэнатIэм и зэфIэкIым хэгъэхъуэнымкIэ, Iуащхьэмахуэ лъапэ и архитектурэ щытыкIэр зы мардэм игъэувэнымкIэ, бгы лыжэхэмкIэ къыщажыхь гъуэгущIэхэр щIынымкIэ зэфIэгъэкIыпхъэхэм я планыр.
ЗэIущIэм хэтащ КъБР-м и Правительствэм и УнафэщIым и япэ къуэдзэ Дадэ М. А., «Кавказ Ищхъэрэм и курортхэр» акционер зэгухьэныгъэм и генеральнэ директор Горчев О. С., «Кавказ Ищхъэрэм и курортхэр» акционер зэгухьэныгъэм эксперт-аналитикэ лэжьыгъэмкIэ и департаментым и унафэщI ТIымыжь Хь. Хь. сымэ.
КъБР-м и Iэтащхьэмрэ Правительствэмрэ
я пресс-IуэхущIапIэ.
